Bare noen få dager gammel stilte prins Sverre Magnus opp til fotografering på Skaugum sammen med hele familien. smp-stories-top-widget
Bildene viser en våken liten prins i lysblå sparkedrakt som ligger i sin mors fang med en stolt storebror Marius og storesøster Ingrid Alexandra som bisittere. Det er ingen tvil om hvem som er hovedpersonen på bildene, som ble frigitt torsdag kveld.Til sammen fire bilder er lagt ut på kongehusets hjemmesider. Et portrett av den nyfødte prinsen, ett av mor og sønn, ett med foreldrene og yngste familiemedlem og ett av hele familien. Alle bildene er tatt av fotografen Jo Michael.
Jul på SkaugumPrins Sverre Magnus, som sikkert bare blir Sverre i familien, skal tilbringe sin første jul sammen med sin mors familie på Skaugum. Kong Harald og dronning Sonja skal feire jul sammen med prinsesse Märtha Louise og hennes familie på Kongsseteren.I fjor var begge familiene samlet på Skaugum fordi det foregikk reparasjoner på Kongsseteren. Men i fremtiden blir det trolig som det har vært siden kronprinsparet ble forlovet, at de tilbringer annenhver jul på Skaugum og på Kongsseteren.Stor prinsPrins Sverre Magnus ble født lørdag 3. desember på Rikshospitalet. Den lille gutten var 52 cm lang og veide 3.944 gram og var ifølge sin far «større enn normalt».Bare få timer etter fødselen dro mor og barn hjem til Skaugum, der storebror og storesøster ventet i spenning på det nye familiemedlemmet. I et ekstraordinært statsråd mandag 5. desember ble navnet, prins Sverre Magnus, offentliggjort. Navnet ble godt mottatt av de fleste, men det vakte en viss forundring at gutten, som den første norske prins med arverett til tronen, ikke fikk tittelen Kongelig Høyhet som sin storesøster.Dåp på nyåretDet er foreløpig ikke kjent når den lille prinsen skal døpes, men trolig blir det i god tid før påske. Det eneste som er sikkert er at det ikke blir lørdag 21. januar. Den dagen er det nemlig prinsedåp i vårt naboland Danmark. Denne dagen er også prinsesse Ingrid Alexandras toårsdag.
Hvem som blir faddere for de to små prinsene gjenstår å se. Men det blir ingen overraskelse hvis kronprins Haakon blir bedt om å være fadder for Danmarks tronarving, slik kronprins Frederik er for Ingrid Alexandra. Prins Sverre Magnus.